C 465/32
FI
Euroopan unionin virallinen lehti
6.12.2022
Tiistai 3. toukokuuta 2022
66. muistuttaa komissiota ja jäsenvaltioita biologisista vähäriskisistä torjunta-aineista 15. helmikuuta 2017 annetusta parlamentin päätöslauselmasta (9) ja korostaa, että on tuettava turvallisten, tehokkaiden ja kohtuuhintaisten vaihtoehtoisten kasvinsuojeluaineiden kehittämistä ja edistettävä niiden laajempaa käyttöä erityisesti helpottamalla sekä perusaineiden lupamenettelyä että niiden käytön laajentamista tärkeänä osana luonnonmukaisen tuotannon kehittämistä; korostaa tarvetta luoda edellytykset luonnonmukaisten kasvinsuojeluaineiden ja lannoitteiden yhtäläiselle saatavuudelle jäsenval­ tioissa; korostaa, että ympäristössä esiintyvät torjunta-ainejäämät voivat mahdollisesti vaikuttaa myös luonnonmukaisiin tuotteisiin; 67. huomauttaa, että luomuviljelijöitä, jotka takaavat korkeat ympäristönormit tuotannossa, ei saa asettaa vastuuseen riskeistä, joihin he eivät voi vaikuttaa, ja kehottaa komissiota edistämään edelleen torjunta-ainejäämiä koskevien havaintojen käsittelyn yhdenmukaistamista; 68. korostaa riittävien ja laadukkaiden luonnonmukaisten siementen, monimuotoisen aineiston ja korkeasatoisten kasvilajikkeiden, alkuperäislajikkeiden ja paikallisesti hyväksyttyjen lajikkeiden, merkitystä; korostaa niiden mahdollisuuksia vahvistaa sietokykyä kasvitauteja ja ilmastonmuutoksen vaikutuksia vastaan; kannustaa komissiota ja jäsenvaltioita tehostamaan toimia luonnonmukaisten siementen markkinoiden toiminnan parantamiseksi myös toteuttamalla erityis­ toimenpiteitä, ja uskoo, että siirtymäkaudet auttaisivat tämän saavuttamisessa; kehottaa komissiota varmistamaan, että luonnonmukaisten siementen ja luonnonmukaisen eläinten jalostuksen tutkimukseen osoitetaan riittävästi määrärahoja; 69. korostaa, että on tärkeää tukea ohjelmia, joiden avulla säilytetään ja valitaan paikallisia rotuja, jotka kestävyytensä vuoksi soveltuvat erityisen hyvin luonnonmukaiseen maatalouteen; korostaa, että on tuettava perinteisten viljelykasvien jalostusta terveiden ja kestävien lajikkeiden kehittämiseksi ja että uusia luonnonmukaisia siemeniä ja maatalouskäytäntöjä kehitettäessä tarvitaan nykyaikaisia, kestäviä ja innovatiivisia menetelmiä ja on säilytettävä ihmisten terveyden ja ympäristön suojelun korkea taso; 70. korostaa tässä yhteydessä roolia, joka tieteellisillä innovaatioilla voi olla kasvinjalostuksessa, erityisesti lajikkeiden vastustuskyvyn parantamisessa, geenivarojen monimuotoisuuden edistämisessä ja elintarvikkeiden tuotantojärjestelmien vahvistamisessa, ja muistuttaa samalla, että muuntogeenisten siementen (GMO) käyttö ei ole sallittua luonnonmukaisessa maataloudessa; 71. tukee komission aikomusta laajentaa EU:n markkinoiden seurantakeskusten analyysia koskemaan luonnonmukaisia tuotteita; korostaa, että on tärkeää tehostaa luonnonmukaisen tuotannon alaa koskevien tarkkojen ja ajantasaisten tietojen keruuta ja parantaa niiden saatavuutta, myös alueellisella tasolla, jotta voidaan arvioida paremmin sen ympäristöllisiä, taloudellisia ja sosiaalisia vaikutuksia; 72. katsoo, että tähän olisi sisällyttävä tietoja alan panoksesta ympäristön kestävyyteen sekä tietoja tuotannosta, jalostuksesta, kulutuksesta, myös hotelli- ja ravintola-alalla ja julkisissa ruokaloissa, EU:n sisäisestä ja EU:n ulkopuolisten maiden kanssa käytävästä kaupasta sekä tuottajahinnoista ja vähittäishinnoista, kuluttajien mieltymyksistä, toimitusketjujen rakenteista, lisäarvosta ja viljelijöiden osuudesta toimitusketjuissa; on vakuuttunut siitä, että nämä tiedot ovat välttämättömiä, jotta voidaan muokata ja seurata luonnonmukaista tuotantoa koskevaa EU:n politiikkaa ja toteuttaa toimia tarjonnan ja kysynnän epätasapainon korjaamiseksi, kulutus- ja tuotantosuuntausten arvioimiseksi sekä avoimuuden ja luottamuksen lisäämiseksi alalla; 73. tunnustaa yhteisen eurooppalaisen maatalouden data-avaruuden mahdollisuudet parantaa kuluttajien tietämystä ja luottamusta sekä parantaa luonnonmukaisen tuotannon toimitusketjun jäljitettävyyttä; korostaa, että kysynnän lisäämiseksi on olennaisen tärkeää tunnistaa kuluttajien tarpeet asiaankuuluvien arviointien avulla; kehottaa jäsenvaltioita tiedottamaan paremmin luonnonmukaisen tuotannon taloudellisista tuloksista; kehottaa komissiota tekemään kattavia tutkimuksia ja analyyseja vaikutuksista, joita luonnonmukaisen maatalouden lisääntymisellä olisi sekä ilmastonmuutokseen että elintarviketurvaan Euroopan unionissa; o o
o
74. kehottaa puhemiestään välittämään tämän päätöslauselman neuvostolle, komissiolle sekä jäsenvaltioiden hallituksille ja parlamenteille.
(9)
EUVL C 252, 18.7.2018, s. 184.